Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 249/08/6601	Banská Bystrica, 31.5.2013
EEČ : 2-45-119-2013

U Z N E S E N I E

Trestná vec:	obvinená XXXXX 
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 2 písmeno a Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
ktorého sa dopustila tým, že:
ako  zástupca spol. XXXXX dňa 24.01.2008 v Banskej Bystrici na XXXXX uzavrela za spoločnosť XXXXX, s.r.o., s XXXXX, XXXXX Zmluvu o úvere č. XXXXX na sumu vo výške 398,32 € (12.000,- Sk), lživým konaním ho primäla k podpisu príjmového pokladničného dokladu, peniaze mu však nevyplatila a spoločnosť XXXXX, s.r.o., od neho vymáha sumu s navýšením vo výške 699,46 € (21.072 Sk), tiež v čase o 11:00 hod dňa 11.02.2008 v Banskej Bystrici na XXXXX uzavrela za spoločnosť XXXXX, s.r.o., s XXXXX Zmluvu o úvere č. XXXXX na sumu 497,90 € (15.000,- Sk), lživým konaním ju primäla k podpisu príjmového pokladničného dokladu, avšak peniaze jej nedala a spoločnosť XXXXX, s.r.o., od tejto vymáhala sumu 1.035,- € (31.200,- Sk), zároveň v čase o 10:00 hod dňa 19.02.2008 v Banskej Bystrici na XXXXX uzavrela za spoločnosť XXXXX, s.r.o., s XXXXX, Zmluvu o úvere č. XXXXX na úver vo výške 398,32 € (12.000,- Sk), lživým spôsobom ju primäla k podpisu príjmového pokladničného dokladu, avšak peniaze jej nevyplatila, a to i napriek tomu, že XXXXX finančné prostriedky od spoločnosti XXXXX, s.r.o., obdržala, taktiež dňa 11.02.2008 v presne nezistenom čase na XXXXX ako obchodná zástupkyňa spol. XXXXX, s.r.o.,uzavrela za uvedenú spoločnosť s XXXXX, Zmluvu o úvere č. XXXXX na sumu vo výške 199,16 € (6.000,- Sk), lživým konaním ju primäla k podpísaniu príjmového pokladničného dokladu, peniaze jej však nevyplatila a spol. XXXXX, s.r.o., od XXXXX vymáha sumu s navýšením vo výške 10.536,- Sk (349,73 €), 

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Odôvodnenie:
Vyšetrovateľ OR PZ OKP Banská Bystrica uznesením ČVS: XXXXX z 04.10.2009 podľa § 206 ods. 1 Tr. por. vzniesol obvinenie XXXXX  pre prečin podvodu podľa § 221 ods. 1 Tr. zák. na tom skutkovom základe, že 
ako  zástupca spol. XXXXX, s.r.o., XXXXX dňa 24.01.2008 v Banskej Bystrici na XXXXX uzavrela za spoločnosť XXXXX, s.r.o., s XXXXX Zmluvu o úvere č. XXXXX na sumu vo výške 12.000,- Sk (398,32 €), lživým konaním ho primäla k podpisu príjmového pokladničného dokladu, peniaze mu však nevyplatila a spoločnosť XXXXX, s.r.o., od neho vymáha sumu s navýšením vo výške 21.072 Sk (699,46 €), ktorú jej bude musieť menovaný zaplatiť, tiež v čase o 11:00 hod dňa 11.02.2008 v Banskej Bystrici na XXXXX uzavrela za spoločnosť XXXXX, s.r.o. s XXXXX, Zmluvu o úvere č. XXXXX na sumu 15.000,- Sk (497,90 €), lživým konaním ju primäla k podpisu príjmového pokladničného dokladu, avšak peniaze jej nedala a spoločnosť XXXXX, s.r.o. od tejto vymáhala sumu 31.200,- Sk (1.035,- €), ktorú jej bude musieť menovaná zaplatiť, zároveň v čase o 10:00 hod dňa 19.02.2008 v Banskej Bystrici na XXXXX uzavrela za spoločnosť XXXXX, s.r.o. s XXXXX, Zmluvu o úvere č. XXXXX na úver vo výške 12.000,- Sk (398,32 €), lživým spôsobom ju primäla k podpisu príjmového pokladničného dokladu, avšak peniaze jej nevyplatila a menovaná bude musieť sumu 12.000,- Sk (398,32 €) spoločnosti XXXXX, s.r.o. splatiť, a to i napriek tomu, že XXXXX finančné prostriedky od spoločnosti XXXXX, s.r.o. obdržala.

Ďalším uznesením vyšetrovateľa OR PZ, OKP Banská Bystrica ČVS: XXXXX z 29.10.2009 bolo podľa § 206 ods. 1 Tr. por. vznesené obvinenie XXXXX pre prečin podvodu podľa § 221 ods. 1 Tr. zák. na tom skutkovom základe, že 
dňa 11.02.2008 v presne nezistenom čase na XXXXX, XXXXX, ako obchodná zástupkyňa spol. XXXXX, s.r.o., so sídlom XXXXX, uzavrela za uvedenú spoločnosť s XXXXX, XXXXX, trvale bytom XXXXX Zmluvu o úvere č. XXXXX na sumu vo výške 6.000,- Sk (199,16 €), lživým konaním ju primäla k podpísaniu príjmového pokladničného dokladu, peniaze jej však nevyplatila a spol. XXXXX, s.r.o., od XXXXX vymáha sumu s navýšením vo výške 10.536,- Sk (349,73 €), ktorú jej bude musieť menovaná zaplatiť. 
Obe veci boli podľa § 23 ods. 3 Tr. por. uznesením z 25.11.2009 spojené na spoločné konanie, ktoré bolo ďalej vedené pod ČVS: XXXXX. 

Trestná činnosť obvinenej XXXXX bola preukázaná výpoveďami svedkov - poškodených XXXXX, XXXXX, XXXXX a XXXXX, svedka XXXXX, ako aj  zabezpečenými listinnými dôkazmi.

Obvinená XXXXX sa k trestnej činnosti doznala a aj v samostatnom podaní adresovanom tunajšej okresnej prokuratúre, svoje konanie oľutovala.

Vyšetrovateľka OR PZ OKP Banská Bystrica predložila po skončení vyšetrovania na tunajšiu okresnú prokuratúru spisový materiál v predmetnej veci s návrhom na zastavenie trestného stíhania,  s čím som sa stotožnila.

V priebehu vyšetrovania bolo zistené, že obvinená XXXXX bola právoplatne odsúdená trestným rozkazom Okresného súdu v Banskej Bystrici sp. zn. XXXXX z 21.04.2008 (právoplatný 13.05.2008) pre prečin podvodu podľa § 221 ods. 1 Tr. zák. k súhrnnému trestu odňatia slobody v trvaní 15 mesiacov, ktorého výkon bol podmienečne  odložený na skúšobnú dobu v trvaní dvoch rokov. Ďalej bola odsúdená rozsudkom Okresného súdu v Banskej Bystrici sp. zn. XXXXX zo 14.08.2009 (právoplatný 14.08.2009) pre prečin podvodu podľa § 221 ods. 1, ods. 2  Tr. zák. k súhrnnému  trestu odňatia slobody v trvaní 22 mesiacov v ústave na výkon trestu s minimálnym stupňom stráženia.

Prečinu podvodu podľa § 221 ods. 1 Tr. zák. sa dopustí, kto na škodu cudzieho majetku seba alebo iného obohatí, tým, že uvedie niekoho do omylu alebo využije niečí omyl a spôsobí tak na cudzom majetku malú škodu.

Za uvedený prečin je možné uložiť trest odňatia slobody až na dva roky. 

Pri posudzovaní dôvodov uvedených v § 215 ods. 2 písm. a) Tr. por. som prihliadala jednak na trestnú sadzbu stanovenú za trestný čin, za ktorý je obvinená XXXXX stíhaná, na výšku uložených trestov za trestné činy, za ktoré  už bola právoplatne odsúdená - ale aj na zásady ukladania trestov v zmysle § 34 a nasl. Trestného zákona. Prihliadnuté bolo aj na značný časový odstup od spáchania činu.

Na základe vyššie  uvedeného je zákonný dôvod na postup podľa § 215 ods. 2 písm. a) Tr. por.  

Podľa § 215 ods. 2 písm. a) Tr. por. prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený. 

Vzhľadom na vyššie uvedené som trestné stíhanie obvinenej XXXXX podľa § 215 ods. 2 písm. a) Tr. por. zastavila. 

Rozhodnutím o zastavení trestného stíhania nie je dotknutý prípadný nárok poškodenej strany na náhradu škody, ktorý si môže  uplatniť v občianskom súdnom konaní na príslušnom súde.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia cestou tunajšej okresnej prokuratúry. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok. V trestnom stíhaní sa pokračuje, ak obvinený vyhlási do troch dní od doručenia uznesenia, že na prejednaní veci trvá. 

JUDr. Veronika Polóniová
prokurátorka